Reaalsus on muidugi see, et kõik need programmid on väljaspool Eestit tehtud ja kohapealseid töökohti need ostud luua ei aita. Küll aga tähendab mõtteviisi muutus seda, et inimene on nõus maksma ka veebipõhiste teenuste eest. Näiteks Flickr kasutamiseks suuremas mahus on väga abiks tasuline konto, see on HTK'st vist kolmel inimesel olemas. Miski ei välista, et Eestis ei võiks tekkida sotsiaalse tarkvara teenuseid, kus mingid lisaväärtused (näiteks täiendav kettapind või  andmesidemaht) on tasulised. Ning sellise teenuse eest maksmine aitab otseselt Eestisse IT-alaseid töökohti juurde luua.